Wildwechsel
<s>Wildwechsel () je zapadnonjemački igrani film snimljen u režiji Rainera Wernera Fassbindera i premijerno prikazan na programu TV-mreže ARD početkom 1973. godine.</s><s>Temelji se na istoimenom teatarskom komadu Franza Xavera Kroetza, koji je, pak, bio inspiriran stvarnim događajima u Oldenburgu nekoliko godina ranije.</s><s>Protagonistica, čiji lik tumači Eva Mattes je 14-godišnja djevojka Hanni koja zavede 19-godišnjeg radnika Franza (koga tumači Harry Baer), sa kojim će ostati trudna i koji će zbog toga biti osuđen na devet mjeseci zatvora zbog seksualnih odnosa sa maloljetnicom.</s><s>Radnja prikazuje kako Hanni sa Franzom nakon izlaska iz zatvora nastavlja vezu te ga nagovori da ubije njenog oca (čiji lik tumači Jörg von Liebenfels).</s><s>Iako je Kroetz bio izuzetno nezadovoljan adaptacijom svog teksta, sam je film dobio uglavnom dobre kritike i imao kino-distribuciju u nekoliko zemalja uključujući samu Zapadnu Njemačku.</s>

<s>Vanjske veze 
 
  (mit Fotogalerie)
 Wildwechsel, Film- und Hintergrundinformationen, Rainer Werner Fassbinder Foundation, Berlin
 
 Wildwechsel auf deutsches-filmhaus.de</s>

<s>Zapadnonjemački filmovi
Dramski filmovi</s>

